CELEX: 
Language: et
Date: 2022-04-01 00:00:00
Title: KOMISJONI RAKENDUSMÄÄRUS (EL) / , millega kehtestatakse kooliaastal 2021/2022 erand rakendusmäärusest (EL) 2017/39 seoses toetusetaotlejate või haridusasutuste tööruumides koolikava jaoks tehtavate kohapealsete kontrollidega

KOMISJONI RAKENDUSMÄÄRUS (EL) …/…,
            
            
               1.4.2022,
            
            
               millega kehtestatakse kooliaastal 2021/2022 erand rakendusmäärusest (EL) 2017/39 seoses toetusetaotlejate või haridusasutuste tööruumides koolikava jaoks tehtavate kohapealsete kontrollidega
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta, millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008,
                  1
                eriti selle artikli 62 lõike 2 esimese lõigu punkte a, b ja c,
            
            
               ning arvestades järgmist:
            
            
               (1)Komisjoni rakendusmääruse (EL) 2017/39
                  2
                artikli 10 lõikes 3 on sätestatud Euroopa Parlamendi ja nõukogu määruse (EL) nr 1308/2013
                  3
                artiklis 23 osutatud kava („koolikava“) raames selliste toetusetaotlejate tööruumides tehtavate kohapealsete kontrollide minimaalne protsendimäär, kes tegelevad toodete tarnimise ja jagamisega ning rakendavad kaasnevaid haridusmeetmeid. Rakendusmääruse (EL) 2017/39 artikli 10 lõike 3 neljandas lõigus on sätestatud, et kui taotleja ei ole haridusasutus, lisanduvad kõnealuse taotleja tööruumides tehtavatele kohapealsetele kontrollidele vähemalt kahe haridusasutuse tööruumides või taotleja nimekirjas vastavalt komisjoni delegeeritud määruse (EL) 2017/40
                  4
                artiklile 6 esitatud haridusasutustest vähemalt 1 % juures tehtavad kohapealsed kontrollid, olenevalt sellest, kumb on suurem.
            
            
               (2)COVID-19 pandeemia vastu võitlemiseks võetud meetmete tõttu, milleks on eelkõige haridusasutuste sulgemine ja väliskülastajatele ruumidele juurdepääsu piiramine, võib liikmesriikidel kooliaastal 2021/2022 tekkida raskusi õigeaegsete kohapealsete kontrollide kavandamise ja läbiviimisega toetuse taotlejate või haridusasutuste tööruumides. Seepärast on asjakohane sätestada, et kui liikmesriikidel ei ole võimalik neid kohapealseid kontrolle läbi viia, nagu on nõutud rakendusmääruse (EL) 2017/39 artikli 10 lõikes 3, võivad nad otsustada teha selliseid kohapealseid kontrolle kaugkontrollina, näiteks videokonverentsi teel.
            
            
               (3)Rakendusmääruse (EL) 2017/39 artikli 10 lõikes 6 on sätestatud eeskirjad ja meetodid, mida kohaldatakse kontrollidest ja nende tulemustest teatamise suhtes. Läbipaistvuse tagamiseks peaksid liikmesriigid põhjendama vajadust käesolevas määruses sätestatud erandi järele ja teatama selle kasutamisest kontrolliaruandes, mis koostatakse iga kaugkontrolli kohta.
            
            
               (4)Seepärast on asjakohane teha kooliaasta 2021/2022 puhul erand rakendusmääruse (EL) 2017/39 teatavatest sätetest.
            
            
               (5)Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega, 
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               1.Erandina rakendusmääruse (EL) 2017/39 artikli 10 lõike 3 teisest kuni viiendast lõigust võib juhul, kui liikmesriikidel ei ole kooliaastal 2021/2022 COVID-19 pandeemiaga võitlemiseks võetud meetmete tõttu võimalik teha kohapealseid kontrolle toetusetaotlejate või haridusasutuste tööruumides, teha neid kontrolle kaugkontrollina.
            
            
               2.Erandina rakendusmääruse (EL) 2017/39 artikli 10 lõikest 6 lisab pädev kontrolliasutus juhul, kui kohapealseid kontrolle tehakse käesoleva artikli lõike 1 kohaselt kaugkontrollina, ka põhjenduse sellise erandi tegemise vajaduse kohta ning annab selle kasutamise kohta aru kontrolliaruandes.
            
            
               Artikkel 2
            
            
               Käesolev määrus jõustub kolmandal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 1.4.2022
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 347, 20.12.2013, lk 549.
               
               
                  
                     (2)
                  
                        Komisjoni 3. novembri 2016. aasta rakendusmäärus (EL) 2017/39, milles sätestatakse Euroopa Parlamendi ja nõukogu määruse (EL) nr 1308/2013 kohaldamise eeskirjad seoses liidu toetusega, mida antakse haridusasutustes puu- ja köögivilja, banaanide ja piima tarnimiseks (
                  ELT L 5, 10.1.2017, lk 1
                  ).
               
               
                  
                     (3)
                  
                        Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
               
               
                  
                     (4)
                  
                        Komisjoni 3. novembri 2016. aasta delegeeritud määrus (EL) 2017/40, millega täiendatakse Euroopa Parlamendi ja nõukogu määrust (EL) nr 1308/2013 seoses liidu toetusega, mida antakse haridusasutustes puu- ja köögivilja, banaanide ja piima pakkumiseks, ning muudetakse komisjoni delegeeritud määrust (EL) nr 907/2014 (ELT L 5, 10.1.2017, lk 11).